
SEKSIONI 1- PYETJE ME ALTERNATIVA   	Çdo pyetje vlerësohet me 1(një) pikë
1. Kur burimet janë të kufizuara auditimi i brendshëm duhet të:
a) Heqë dorë nga vlerësimi i riskut
b) Prioritizojë angazhimet me risk më të lartë
c) Zgjedhë angazhimet më të lehta për t’u përfunduar
d) Mbajë të gjitha angazhimet pa ndryshim
2. Cili element është më i rëndësishëm për vlerësimin e kapacitetit të auditimit:
a) Numri i raporteve të shkruara
b) Përvoja, aftësitë dhe ngarkesa e stafit
c) Madhësia e zyrës
d) Numri i pajisjeve të printimit
3. Cili nga më poshtë është tregues i planifikimit të dobët vjetor:
a) Përdorimi i matrice risku
b) Lidhja me objektivat institucionalë
c) Mungesa e dokumentimit të kritereve të përzgjedhjes se angazhimeve
d) Konsultimi me menaxhimin
4.  Një plan vjetor auditimi duhet të përfshijë patjetër:
a) Vetëm titujt e auditimeve
b) Objektivat, fushën, kohën dhe burimet e nevojshme
c) Vetëm emrat e audituesve
d) Vetëm buxhetin e përgjithshëm
5. Nëse një auditim kërkon ekspertizë që nuk ekziston brenda njësisë së auditimit, audituesi duhet të:
a) Ta anullojë menjëherë
b) Ta realizojë pa ekspertizë
c) Të vlerësojë mundësinë e trajnimit, bashkëpunimit ose të përdorimit të ekspertëve të jashtëm
d) Ta shtyjë pa kufi
6. Cili faktor ka peshën më të madhe gjatë vlerësimit të riskut për renditjen e misioneve në plan:
a) Vjetërsia e drejtuesit të degës
b) Distanca gjeografike e subjektit
c) Numri i punonjëve në subjekt
d) Materialiteti financiar dhe ekspozimi
7. Kush është qëllimi kryesor i koordinimit të planeve të auditimit me ato të KLSH-së:
a) Të shmanget mbivendosja e punes audituese
b) Të merren urdhëra nga KLSH
c) Të rritet numri i gjobave
d) Të fshihen gabimet e brendshme
8. Gjatë procesit të planifikimit strategjik, njësia e auditimit të brendshëm krijon Universin e Auditimit. Cili nga pohimet e mëposhtëm përshkruan SAKTË marrëdhënien midis Universit të Auditimit, Vlerësimit të Riskut dhe Planit Strategjik?
a) Universi i Auditimit krijohet PASI të jetë kryer vlerësimi i riskut, për të renditur njësitë me risk më të lartë.
b) Vlerësimi i riskut është i pavarur nga Universi i Auditimit dhe bazohet vetëm në opinonin e menaxhmentit të lartë.
c) Universi i Auditimit përbën bazën mbi të cilën kryhet vlerësimi i riskut për të gjitha njësitë e auditueshme, dhe më pas ky vlerësim përdoret për të ndërtuar Planin Strategjik.
d) Plani Strategjik përcakton fillimisht objektivat, dhe më pas Universi i Auditimit dhe Vlerësimi i Riskut përdoren vetëm për të detajuar Planin Vjetor.
9. Cili prej planeve përcakton drejtimin afatgjatë të funksionit të auditimit të brendshëm?
a) Plani i Angazhimit.
b) Plani Vjetor.
c) Programi i Punës.
d) Plani Strategjik.
10.  Kush është përgjegjës për zhvillimin dhe zbatimin e strategjisë së auditimit të brendshëm?
a) Komiteti i Auditimit.
b) Titullari i njësisë publike.
c) Drejtuesi i Njësisë së Auditimit të Brendshëm.
d) Ministri përgjegjës.
11. Një auditues po mbledh informacion për strukturën organizative, objektivat, proceset dhe mjedisin e kontrollit të institucionit. Cila fazë e planifikimit po zhvillohet?
a) Kuptimi i organizatës.
b) Vlerësimi i riskut.
c) Krijimi i universit të auditimit.
d) Përcaktimi i strategjisë së auditimit.
12. Cili përshkrim i përshtatet më mirë konceptit të universit të auditimit?
a) Lista e auditimeve të planifikuara për vitin në vijim.
b) Inventari i proceseve, sistemeve, funksioneve dhe njësive që mund të auditohen.
c) Regjistri i risqeve të organizatës sipas nivelit të tyre.
d) Përmbledhja e rekomandimeve të auditimeve të mëparshme.
13. Pas krijimit të universit të auditimit, cili është hapi i radhës në procesin e planifikimit strategjik?
a) Hartimi i planit vjetor të auditimit.
b) Identifikimi dhe vlerësimi i riskut për objektet e auditimit.
c) Miratimi i strategjisë së auditimit nga titullari.
d) Përgatitja e programeve të punës për çdo angazhim.
14. Drejtuesi i Njësisë së Auditimit të Brendshëm po rishikon universin ekzistues të auditimit përpara hartimit të planit strategjik. Cili është qëllimi kryesor i këtij rishikimi?
a) Të sigurohet që universi pasqyron ndryshimet në organizatë dhe mbështet procesin e planifikimit.
b) Të eliminohen objektet e audituara gjatë vitit të kaluar.
c) Të zvogëlohet numri i angazhimeve të planifikuara.
d) Të përcaktohet buxheti i nevojshëm për funksionin e auditimit.
15. Një institucion nuk ka ngritur ende një funksion formal të menaxhimit të riskut. Në këtë situatë, audituesit e brendshëm duhet:
a) Të presin derisa institucioni të hartojë regjistrin e riskut.
b) Të kufizojnë planifikimin vetëm në auditimet e mëparshme.
c) Të identifikojnë dhe vlerësojnë risqet duke përdorur burime të tjera dokumentare dhe konsultime.
d) Të hartojnë planin strategjik pa kryer vlerësim risku.

SEKSIONI 2- PYETJE ME SHTJELLIM  	 Secila pyetje vlerësohet me 5(pesë) pikë
1.  Në lidhje me burimet njerëzore si i kuptoni shprehjet më poshtë:
a) janë të përshtatshme…….
b) të mjaftueshme……. 
c) dhe të shpërndara në mënyrë efektive për të arritur planin e miratuar të auditimit të brendshëm….

Përgjigje:
a) Të përshtatshme: përcakton tërësinë e aftësive, njohurive, kompetencave dhe shkathtësive
b) Të mjaftueshme: përcakton sasinë e burimeve që nevojiten
c) Shpërndarje efektive: lidhet me shpërndarjen optimale të burimeve që bën të mundur realizimin e objektivave të auditimit të brendshëm

2. Kush janë burimet që mund të përdoren për krijimin e universit të auditimit të një njësie publike?

Përgjigje:
a) Struktura organizative.
b) Kuadri ligjor dhe rregullator që rregullon aktivitetin e njësisë publike.
c) Planet strategjike dhe vjetore të njësisë publike.
d) Kuadri i menaxhimit të riskut dhe rregjistri i riskut i njësisë publike.
e) Dokumenta strategjike ku përcaktohen objektivat për të gjitha pjesët e strukturës organizative (njësi, departamente, drejtori, sektorë, projekte, fusha).
f) Raportet vjetore mbi performancën e njësisë publike.
g) Buxheti i planifikuar dhe zbatimi i tij.
h) Treguesit e performancës jo financiare (psh mjedisor, shëndetësor dhe sigurie).
i) Të gjitha sistemet IT që përdor njësia publike.
j) Raportet e auditimeve të brendshme dhe të jashtëme të viteve të mëparshme.
k) Të gjitha dokumentat që lidhin njësinë me palë të treta (kontrata, marrëveshje).
3. Cilat janë tri mënyrat për përcaktimin e universit të auditimit? Shpjegoni shkurtimisht ato.

Përgjigje:
Universi i auditimit mund të përcaktohet në tre mënyra. Mënyra funksionale i ndan sistemet dhe proceset sipas funksionit që mbështesin dhe rolit që luajnë në kontrollin e brendshëm. Mënyra strukturore e ndan universin sipas strukturës organizative, si drejtori, departamente ose sektorë. Mënyra e kombinuar përfshin elementë si nga qasja funksionale ashtu edhe nga qasja strukturore për të krijuar një univers auditimi më të plotë.
4. Shpjegoni pse universi i auditimit duhet të rishikohet periodikisht.

Përgjigje:
Universi i auditimit nuk duhet të konsiderohet si një dokument statik. Përditësimi i tij është i rëndësishëm për të pasqyruar ndryshimet që ndodhin brenda dhe jashtë organizatës. Një praktikë e mirë është që universi i auditimit të rishikohet të paktën një herë në vit përpara fillimit të procesit të planifikimit. Ky rishikim ndihmon funksionin e auditimit të mbetet në përputhje me objektivat dhe qëllimet e organizatës. Për shembull, nëse një departament bashkohet me një departament tjetër, ky ndryshim duhet të reflektohet edhe në universin e auditimit
5. Shpjegoni përgjegjësinë e Drejtuesit të NJAB në menaxhimin e burimeve.

Përgjigje:
Një nga përgjegjësitë e Drejtuesit të auditimit të brendshëm është shpërndarja e duhur e burimeve njerëzore, financiare, teknologjike dhe materiale. Ai duhet të sigurojë burimet e nevojshme për kryerjen e përgjegjësive të auditimit dhe t’i shpërndajë ato sipas metodologjive të përcaktuara. Drejtuesi duhet të vlerësojë kompetencat e auditorëve të brendshëm dhe të inkurajojë zhvillimin e tyre profesional. Gjithashtu ai duhet të komunikojë me menaxhimin e lartë në lidhje me përshtatshmërinë dhe mjaftueshmërinë e burimeve. Nëse burimet janë të pamjaftueshme, duhet të përcaktojë mënyrat për sigurimin e tyre ose të raportojë ndikimin e kufizimeve.

SEKSIONI 3- USHTRIME   Secila pyetje vlerësohet me nga 6(gjashtë) pikë
Ushtrimi nr. 1 
	Deklarata
	Përgjigja

	
	E vërtetë
	E gabuar

	1. Nëse dy angazhime kanë risk të ngjashëm zgjedhja mund të udhëhiqet nga përfitimi dhe kompleksiteti
	Vërtetë
	

	1. Urgjenca nuk ndikon fare në prioritizim
	Vërtetë
	

	1. Plani vjetor është një dokument statik, nuk ndryshon gjatë vitit
	
	Gabim

	1. Planifikimi i burimeve duhet të sigurojë kapacitet real për të përfunduar angazhimet (jo vetëm plan në letër)
	Vërtetë
	



2. Lidh konceptin me përshkrimin

	Koncepti
	Përshkrimi

	1. Frekuenca                                D
	a. Procese thelbësore për njësinë publike

	2. Risku i natyrshëm                    F
	b. Përzierje e njohurive, aftësive dhe shkathtësive

	3. Rëndësia                                       A
	c. Njësia publike ka operacione të shumta në kontakt direkt me paranë fizike

	4. Potenciali/rreziku për mashtrim   C
	d. Sa shpesh është audituar ky sistem apo fushë

	5. Risku i mbetur                              LL
	e. Fusha e llogarisë zë peshën më të madhe të të ardhuraveve/shpenzimeve

	6. Probabiliteti                                  G
	f. Risku që ekziston nëse nuk do të kishte kontrolle në procese

	7. Të përshtatshme                            B
	g. Mundësia që ngjarja të ndodhë pavarsisht nëse është e përcaktuar, e matur ose e pamatur objektivisht ose subjektivisht, në mënyrë sasiore apo cilësore… 

	8. Aftësi personale                             L
	gj. Aftësi për të menduar në mënyrë analitike, njohuri të mira teknike mbi disiplinën përkatëse 

	9. Materialiteti                                   E
	l. Integritet, ndjenjë e detyrës, tolerance

	10. Aftësi profesionale                      GJ
	Ll. Pjesa e riskut të natyrshëm që mbetet pasi menaxhimi ekzekuton strategjinë e tij të menaxhimit të riskut



3. Llogaritja e ditëve neto
Një njësi e auditimit të brendshëm të sektorit publik ka 3 auditues
Viti ka 365 ditë
Zbritni:
104 ditë fundjava
12 ditë festa
4 takime tremujore, mbledhje ekipi
30 ditë leje vjetore (për secilin)
10 ditë trajnime (për secilin)
Llogaritni kapacitetin total në ditë – punë
Përgjigje:

	Përshkrimi
	Ditët për një auditues
	Llogaritja
	Totali

	Ditët në total
	365
	365 *3
	1095

	Fundjava
	· 104
	104*3
	312

	Ditë festash
	· 12
	12*3
	36

	Takime pune 
	· 4
	4*3
	12

	Leje vjetore
	· 30
	30*3
	90

	Trajnime
	· 10
	10*3
	30

	Ditë neto pune
	
	
	615



 Totali për ditë pune në auditim për 3 auditues është 615 ditë pune.
4. Renditni hapat e planifikimit strategjik duke vendosur rendin e saktë:
	Hapi
	Renditja

	Strategjia e auditimit
	

	Universi i auditimit
	

	Miratimi i planit strategjik
	

	Llogaritja e burimeve
	

	Analiza dhe njohja e institucionit
	

	Hartimi i planit strategjik
	

	Diskutimi i risqeve me menaxhmentin
	

	Vlerësimi i riskut
	



Përgjigje:
	Hapi
	Renditja

	Strategjia e auditimit (frekuenca)
	4

	Universi i auditimit
	2

	Miratimi i planit strategjik
	8

	Llogaritja e burimeve
	6

	Analiza dhe njohja e institucionit
	1

	Hartimi i planit strategjik
	7

	Diskutimi i risqeve me menaxhmentin
	5

	Vlerësimi i riskut
	3



5. Vendosni secilën cilësi në kategorinë përkatëse.
	Cilësia
	Personale
	Profesionale

	Integriteti
	
	

	Aftësi organizative
	
	

	Durimi
	
	

	Imagjinata dhe kreativiteti
	
	

	Toleranca
	
	

	Njohuri të mira teknike
	
	



Përgjigje:
	Cilësia
	Personale
	Profesionale

	Integriteti
	X
	

	Aftësi organizative
	
	X

	Durimi
	X
	

	Imagjinata dhe kreativiteti
	
	X

	Toleranca
	X
	

	Njohuri të mira teknike
	
	X




SEKSIONI 4 - RASTE STUDIMI   Secila pyetje vlerësohet me nga 10(Dhjetë) pikë
1. Rast Studimor (vetëm një alternativë e saktë)
Një kompani publike e ujësjellësit ka raportuar rritje të ndjeshme të shpenzimeve operative gjatë vitit të fundit. Bordi kërkon që njësia e auditit të brendshëm të identifikojë shkaqet dhe të vlerësojë nëse rritja lidhet me dobësi në kontroll, joeficensë operacionale, humbje uji, kontrata joefektive, keqmenaxhim i energjisë, ose probleme të sistemit mbështetës. 
Në këto kushte:
1. Cili është risku kryesor në këtë rast:
1. Risku i reputacionit vetëm
1. Risku i joeficensës operative dhe keqmenaxhimit financiar
1. Risku klimatik
1. Risku i inventarit të zyrave
1. Cili është elementi i parë që duhet të analizojë auditi:
1. Dekorimi i zyrave
1. Numri i sporteleve
1. Të dhënat e shpenzimeve dhe trendi
1. Orari i pushimeve
1. Cili proces lidhet drejtpërsëdrejti me shpenzimet operative:
1. Procesi i mirëmbajtjes
1. Procesi i protokollit
1. Procesi i komunikimit të brendshëm
1. Procesi i furnizimit me energji dhe mirëmbajtjes së rrjetit
1. Cila matricë risku është më e përshtatshme:
1. Vetëm probabiliteti
1. Probabilitet dhe ndikim
1. Vetëm ndikimi financiar
1. Vetëm numri i mirëmbajtjeve
1. Cili sistem duhet të auditohet me pioritet:
1. Sistemi i e-mailit
1. Sistemi i faturimit, matjes së konsumit dhe menaxhimit të mirëmbajtjes
1. Sistemi i inventarit të zyrës
1. Sistemi i parkimit

2. Rast studimor (një alternativë e saktë)
Një bashki ka nisur një projekt të madh për rikonstruksion rrugësh me financim nga buxheti i shtetit dhe donatorë ndërkombëtarë. Njësia e auditit të brendshëm ka vetëm dy auditues aktivë, ndërsa njëri prej tyre është pa eksperiencë në auditimin e projekteve infrastrukturore.
Në të njëjtën kohë drejtuesit kërkojnë që auditimi të kufizohet vetëm në shqyrtimin e dokumentacionit financiar dhe jo në aspektet operative të projektit.
Në këto kushte:
1. Në Planin Vjetor me 2 auditorë cila formulë është më e përshtatshme kur burimet janë të kufizuara dhe projekti është në vazhdim:
1. Një auditim i vetëm në fund të vitit
1. Një auditim kryesor dhe 1 folloë-up për të adresuar zbatimin e rekomandimeve
1. Auditim i të gjitha loteve me të njëjtën thellësi cdo muaj
1. Auditim vetëm kur ndodh incident
1. Cila është zona më tipike ku auditimi vetëm financiar mund të humbasë risk material në projekt rrugësh:
1. Lidhjet e jashtëme të internetit të bashkisë
1. Ndryshimet e kontratës, pranimi i punimeve dhe certifikimi i tyre
1. Numri i faqes së faturave në arkiv
1. Niveli i penaliteteve administrative të bashkisë për mungesë dokumentash
1. Cfarë gabimi rrit më shumë riskun e dhënies së sigurisë së rreme kur drejtuesit kërkojnë vetëm auditim financiar:
1. Të dokumentosh mirë testet e kryera
1. Të pranosh konkluzionet vetëm nga pamja formale e dokumentave, pa verifikuar lidhjen me pranimin teknik
1. Të bësh kampionizim në zona me risk të lartë
1. Të përdorësh rregjistrin e riskut si bazë të planit
1. Cila është qasja më e përshtatshme ‘kompromis’ kur kërkohet auditim financiar, por risku material në infrastrukturë vjen nga pagesat për punë të kryer:
1. Auditim vetëm dokumentar pa lidhje me pranimin teknik
1. Evidencë lidhëse pagesë-certifikim-pranim-justifikim variacionesh me kampion të kontrolluar
1. Auditim operativ i plotë në terren për të gjithë kontratën
1. Mjafton të rishikohen faturat dhe transfertat bankare
1. Nëse njëri nga auditorët është pa eksperiencë në auditime të infrastrukturës, veprimi më i mirë është:
1. Të lejohet të vendosë vet metodologjinë pa rishikim të brendshëm
1. Ta kufizosh rolin në module të caktuara dhe të vendosësh rishikim nga auditë me eksperiencë
1. Ta zëvëndësosh me një person pa trajnim për të shmangur vonesat
1. Ta reduktosh dokumentimin e punës për të kursyer kohë

3. Rast Studimor:  Një institucion publik ka miratuar një riorganizim të gjerë. Janë bashkuar disa drejtori, janë krijuar funksione të reja dhe një pjesë e proceseve po automatizohen. Njësia e auditimit ka në dispozicion një univers auditimi të përgatitur dy vite më parë dhe drejtuesi propozon ta përdorë pa ndryshime për hartimin e planit strategjik të ri. Gjatë diskutimeve, disa auditues argumentojnë se kjo do ta përshpejtonte procesin dhe do të shmangte punën shtesë.  
Kërkohet: Në kushtet e mësipërme, si duhet të veprojë drejtuesi i auditimit të brendshëm përpara hartimit të planit strategjik?
 Përgjigje: 
Universi i auditimit nuk duhet të konsiderohet si një dokument statik dhe drejtuesi i njësisë së auditimit të brendshëm nuk mund të zhvillojë planin strategjik ose vjetor duke u bazuar vetëm në universin e mëparshëm të auditimit. Përditësimi është shumë i rëndësishëm për të pasqyruar ndryshimet brenda dhe jashtë organizatës dhe për ta bërë universin e auditimit të përshtatshëm për proceset e planifikimit strategjik dhe vjetor. Një praktikë e mirë është rishikimi i universit të auditimit të paktën një herë në vit përpara fillimit të procesit të planifikimit. Ky rishikim ndihmon që funksioni i auditimit të jetë sa më i saktë dhe të ecë krah për krah me objektivat dhe qëllimet e organizatës. Për të zhvilluar një strategji efektive duhet të kuptohen proceset e qeverisjes, menaxhimit të riskut dhe kontrollit të organizatës. Audituesit duhet të kenë një kuptim të mirë të organizatës, aktiviteteve të saj, mjedisit ku operon, sistemeve të kontrollit të brendshëm dhe rreziqeve kryesore me të cilat përballet. Në rastin kur një departament bashkohet me një departament tjetër, ky ndryshim duhet të pasqyrohet në universin e auditimit. Vetëm kështu sigurohet që planifikimi mbështetet në realitetin aktual të organizatës.

